Notitia qualiter vel quibus præsentibus ibique veniens Fredelus in Luptiaco villa in mallo publico, ante illuster viro Theoderico comiti vel quampluris scabineis qui cum eo ibidem aderant, mallavit aliqua femina nomine Adalbertane; requirebat ei quod ancilla erat domno Ludovico rege de villa Patriciaco, de beneficio ipsius Fredeloni, de parte genitori suo Adelberto et de parte genitrice sua Onbertane, illo servitio quod jam dicti genitori sui, Hildebranni, per beneficium domno nostro rege Karolo, quod ad jam dicta villa fecerant, et domnus gloriosus rex Karolus per legitimam hereditatem domno Ludovico de ipsa Adelbertane ad jam dicta villa legibus vestito dimisit. Et ipse Fredelus tales testes de præsente præsentavit quia ipsa vestidura viderunt. De jam dictos homines tunc ei judicatum fuit quod suos testes de præsente habuisset, quibus adprobare potuissent. Quod ita et fecit his hominibus: Baldoeno, Teotardo, Autardo, Guntardo, Regembardo, Eugento, Adaldrico, Maurino. Isti unanimiter testimoniaverunt quod Adelbertus et Onberta servus et ancilla fuerunt domno Karolo de jam dicta villa et ipsa filia sua Adelbertane in vestidura domno Ludovico dimisit per legitima hereditate et plus est drictus ad ancilla essere de beneficio Hildebranno de Patriciaco villa quam ingenua. Tunc super illas sanctas reliquias perfecerunt quod vere testes exinde erant, et ipsa ancilla jam dicto Fredelono reddita fuit. Tunc judicatum illi fuit quod tale notitia accepis[set] per quem legibus eam habere potuisset, quod ita et fecit, his præsentibus: Signum Maurino. Signum Ermenteo. Leutbertus subscripsit. Godo subscripsit. Bodelenus subscripsit. Sererius recognovit et subscripsit. Facta notitia in anno VII regnante domno nostro Ludovico imperatore.